title: Komisjoni rakendusmäärus (EL) 2021/733, 5. mai 2021, millega muudetakse rakendusmäärust (EL) nr 887/2011 ja rakendusmäärust (EL) 2017/961 Enterococcus faecium CECT 4515 söödalisandina kasutamise loa hoidja nime osas ning rakendusmäärust (EL) 2020/1395 Bacillus amyloliquefaciens CECT 5940 söödalisandina kasutamise loa hoidja nime osas (EMPs kohaldatav tekst)

text:
                  6.5.2021

                  ET

                  Euroopa Liidu Teataja

                  L 158/11

         KOMISJONI RAKENDUSMÄÄRUS (EL) 2021/733,
         5. mai 2021,
         millega muudetakse rakendusmäärust (EL) nr 887/2011 ja rakendusmäärust (EL) 2017/961 Enterococcus faecium CECT 4515 söödalisandina kasutamise loa hoidja nime osas ning rakendusmäärust (EL) 2020/1395 Bacillus amyloliquefaciens CECT 5940 söödalisandina kasutamise loa hoidja nime osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Evonik Nutrition & Care GmbH on esitanud määruse (EÜ) nr 1831/2003 artikli 13 lõike 3 kohase taotluse loa hoidja nime muutmiseks seoses komisjoni rakendusmäärusega (EL) nr 887/2011, (2) komisjoni rakendusmäärusega (EL) 2017/961 (3) ja komisjoni rakendusmäärusega (EL) 2020/1395 (4).

                     (3)

                     Taotluse esitaja väidab, et äriühing Evonik Nutrition & Care GmbH on muutnud oma nime, mis on Evonik Operations GmbH. Taotlusele olid lisatud asjaomased toetavad dokumendid.

                     (4)

                     See kavandatav loa tingimuste muutmine on oma olemuselt üksnes administratiivne ega too kaasa kõnealuse söödalisandi uut hindamist. Euroopa Toiduohutusametile teatati taotlusest.

                     (5)

                     Et taotleja saaks kasutada turustusõigust nime Evonik Operations GmbH all, on vaja muuta loa tingimusi.

                     (6)

                     Seepärast tuleks rakendusmäärust (EL) nr 887/2011, rakendusmäärust (EL) 2017/961 ja rakendusmäärust (EL) 2020/1395 vastavalt muuta.

                     (7)

                     Kuna ohutuskaalutlustega seoses ei ole nõutav käesoleva määrusega rakendusmäärustesse (EL) nr 887/2011, (EL) 2017/961 ja (EL) 2020/1395 tehtud muudatuste viivitamatut kohaldamist, siis on asjakohane ette näha üleminekuperiood, mille jooksul võib olemasolevad varud ära kasutada.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 887/2011 muutmine
            Rakendusmäärust (EL) nr 887/2011 muudetakse järgmiselt.

                        1)

                        Pealkirjas asendatakse sõnad „müügiloa omanik Evonik Nutrition & Care GmbH“ sõnadega „loa hoidja Evonik Operations GmbH“;

                        2)

                        lisa teises veerus „Loa hoidja“ asendatakse sõnad „Evonik Nutrition & Care GmbH“ sõnadega „Evonik Operations GmbH“.

            Artikkel 2
            Rakendusmääruse (EL) 2017/961 muutmine
            Rakendusmäärust (EL) 2017/961 muudetakse järgmiselt.

                        1)

                        Pealkirjas asendatakse sõnad „loa hoidja: Evonik Nutrition & Care GmbH“ sõnadega „loa hoidja Evonik Operations GmbH“;

                        2)

                        lisa teises veerus „Loa hoidja“ asendatakse sõnad „Evonik Nutrition & Care GmbH“ sõnadega „Evonik Operations GmbH“.

            Artikkel 3
            Rakendusmääruse (EL) 2020/1395 muutmine
            Rakendusmäärust (EL) 2020/1395 muudetakse järgmiselt.

                        1)

                        Pealkirjas asendatakse sõnad „loa hoidja: Evonik Nutrition & Care GmbH“ sõnadega „loa hoidja Evonik Operations GmbH“;

                        2)

                        lisa teises veerus „Loa hoidja“ asendatakse sõnad „Evonik Nutrition & Care GmbH“ sõnadega „Evonik Operations GmbH“.

            Artikkel 4
            Üleminekumeetmed
            Söödalisandite olemasolevaid varusid, mis vastavad sätetele, mida kohaldatakse enne käesoleva määruse jõustumise kuupäeva, võib turule lasta ja kasutada kuni varude lõppemiseni.

            Artikkel 5
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. mai 2021

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 5. septembri 2011. aasta rakendusmäärus (EL) nr 887/2011, millega antakse luba Enterococcus faecium CECT 4515 valmistise kasutamiseks broilerkanade söödalisandina (müügiloa omanik Norel S.A.) (ELT L 229, 6.9.2011, lk 7).

            (3)  Komisjoni 7. juuni 2017. aasta rakendusmäärus (EL) 2017/961, milles käsitletakse loa andmist Enterococcus faecium CECT 4515 valmistise kasutamiseks võõrutatud põrsaste söödalisandina ning selle uuel viisil kasutamiseks võõrutatud põrsaste ja broilerkanade joogivees ning millega muudetakse määrust (EÜ) nr 2036/2005 ja määrust (EL) nr 887/2011 (loa hoidja Evonik Nutrition & Care GmbH) (ELT L 145, 8.6.2017, lk 7).

            (4)  Komisjoni 5. oktoobri 2020. aasta rakendusmäärus (EL) 2020/1395, millega pikendatakse luba kasutada Bacillus amyloliquefaciens CECT 5940 broilerite söödalisandina ja antakse luba selle kasutamiseks munakanade puhul ning tunnistatakse kehtetuks määrus (EÜ) nr 1292/2008 (loa hoidja: Evonik Nutrition & Care GmbH) (ELT L 324, 6.10.2020, lk 3).


title: Komisjoni rakendusmäärus (EL) 2021/734, 5. mai 2021, millega muudetakse rakendusmäärust (EL) 2021/521, millega kehtestatakse erikord mehhanismi jaoks, millega seatakse teatavate toodete ekspordi tingimuseks ekspordiloa esitamine

text:
                  6.5.2021

                  ET

                  Euroopa Liidu Teataja

                  L 158/13

         KOMISJONI RAKENDUSMÄÄRUS (EL) 2021/734,
         5. mai 2021,
         millega muudetakse rakendusmäärust (EL) 2021/521, millega kehtestatakse erikord mehhanismi jaoks, millega seatakse teatavate toodete ekspordi tingimuseks ekspordiloa esitamine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2015. aasta määrust (EL) 2015/479 ühiste ekspordieeskirjade kohta, (1) eriti selle artiklit 6,
         ning arvestades järgmist:

                     (1)

                     30. jaanuaril 2021 võttis komisjon vastu rakendusmääruse (EL) 2021/111, (2) millega seati COVID-19 vaktsiinide ja nende vaktsiinide tootmiseks kasutatavate toimeainete, sealhulgas tüvi- ja töörakupankade ekspordi tingimuseks ekspordiloa esitamine vastavalt määruse (EL) 2015/479 artiklile 5. Kui nende meetmete jõustumisest oli möödunud kuus nädalat, võttis komisjon vastu rakendusmääruse (EL) 2021/442, (3) millega seati kuni 30. juunini 2021 nende toodete ekspordi tingimuseks ekspordiloa esitamine vastavalt määruse (EL) 2015/479 artiklile 6.

                     (2)

                     24. märtsil 2021 võttis komisjon vastu rakendusmääruse (EL) 2021/521, (4) millega kehtestati ekspordiloa andmisel kaalutava täiendava asjaoluna see, kas kõnealune luba ei ohusta rakendusmäärusega (EL) 2021/442 hõlmatud kauba tarnekindlust liidus. Sama määrusega peatati ajutiselt ka teatavate sihtriikide vabastamine rakendusmääruse (EL) 2021/442 kohaldamisalast.

                     (3)

                     Rakendusmäärus (EL) 2021/521 on vastu võetud vastavalt määruse (EL) 2015/479 artiklile 5 ja seda kohaldatakse maksimaalselt kuus nädalat.

                     (4)

                     Hoolimata vaktsineerimise kiirenemisest kogu liidus on pandeemia endiselt raske ja rakendusmääruse (EL) 2021/521 põhjendustes kirjeldatud tingimused ei ole kadunud.

                     (5)

                     Seepärast tuleks rakendusmäärusega (EL) 2021/521 kehtestatud erikorda pikendada kuni 30. juunini 2021.

                     (6)

                     Island, Liechtenstein ja Norra (EMP EFTA riigid) osalevad liidu siseturul vastavalt Euroopa Majanduspiirkonna lepingule. Enamiku eksporti EMP EFTA riikidesse moodustavad vaktsiinid, mille liikmesriik on hankinud vastavalt liidu sõlmitud eelostulepingule ja mis müüakse edasi kõnealustele riikidele. Rakendusmääruse (EL) 2021/521 kohaldamise käigus ei ole saadud teavet selle kohta, et eksporti suunatakse läbi EMP EFTA riikide sellistesse riikidesse, kes ei ole rakendusmääruse (EL) 2021/442 artikli 1 lõike 9 kohaselt ekspordilubade mehhanismist vabastatud. Seetõttu ei ole EMP EFTA riikidesse suunduva ekspordi puhul kõnealusest mehhanismist vabastuse peatamist enam vaja.

                     (7)

                     Seepärast tuleks rakendusmäärust (EL) 2021/521 vastavalt muuta ja seda muudatust kohaldada kohe.

                     (8)

                     Käesoleva määrusega ettenähtud meetmed on kooskõlas määruse (EL) 2015/479 artikli 3 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2021/521 muudetakse järgmiselt.

                        1)

                        Artikli 1 teine lõik asendatakse järgmisega:
                        „Peatamist ei kohaldata siiski järgmiste riikide ja territooriumide suhtes:

                                    —

                                    Andorra,

                                    —

                                    Fääri saared,

                                    —

                                    Island,

                                    —

                                    Liechtenstein,

                                    —

                                    Norra,

                                    —

                                    San Marino,

                                    —

                                    Vatikan,

                                    —

                                    Euroopa Liidu toimimise lepingu II lisas loetletud ülemeremaad ja -territooriumid,

                                    —

                                    Büsingen,

                                    —

                                    Helgoland,

                                    —

                                    Livigno,

                                    —

                                    Ceuta ja Melilla.“

                        2)

                        Artikli 3 teine lõik asendatakse järgmisega:
                        „Seda kohaldatakse kuni 30. juunini 2021.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. mai 2021

                  Komisjoni nimel

                  president

               Ursula VON DER LEYEN

            (1)  ELT L 83, 27.3.2015, lk 34.

            (2)  Komisjoni 29. jaanuari 2021. aasta rakendusmäärus (EL) 2021/111, millega seatakse teatavate toodete ekspordi tingimuseks ekspordiloa esitamine (ELT L 31 I, 30.1.2021, lk 1).

            (3)  Komisjoni 11. märtsi 2021. aasta rakendusmäärus (EL) 2021/442, millega seatakse teatavate toodete ekspordi tingimuseks ekspordiloa esitamine (ELT L 85, 12.3.2021, lk 190).

            (4)  Komisjoni 24. märtsi 2021. aasta rakendusmäärus (EL) 2021/521, millega kehtestatakse erikord mehhanismi jaoks, millega seatakse teatavate toodete ekspordi tingimuseks ekspordiloa esitamine (ELT L 104, 25.3.2021, lk 52).


title: Nõukogu rakendusmäärus (EL) 2021/743, 6. mai 2021, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias

text:
                  7.5.2021

                  ET

                  Euroopa Liidu Teataja

                  L 160/1

         NÕUKOGU RAKENDUSMÄÄRUS (EL) 2021/743,
         6. mai 2021,
         millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011, (1) eriti selle artikli 32 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. jaanuaril 2012 vastu määruse (EL) nr 36/2012.

                     (2)

                     Määruse (EL) nr 36/2012 II lisas esitatud selliste füüsiliste ja juriidiliste isikute, üksuste ja asutuste loetelus, kelle suhtes kohaldatakse piiravaid meetmeid, tuleks ajakohastada ühe isikuga seotud teavet.

                     (3)

                     Määrust (EL) nr 36/2012 tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 36/2012 II lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. mai 2021

                  Nõukogu nimel

                  eesistuja

               J. BORRELL FONTELLES

            (1)  ELT L 16, 19.1.2012, lk 1.

            LISA
            Määruse (EL) nr 36/2012 II lisa A osa („Isikud“) kanne 36 asendatakse järgmisega:

                           Nimi

                           Tuvastamisandmed

                           Põhjendus

                           Loetellu kandmise kuupäev

                           „36.

                           Nizar AL-ASSAD (teise nimega al-Asad, Assad, Asad, Assaad, Asaad, Al-Assaad)
                           ( اسعد, الاسعد,الاسد;نزار)

                           Sünniaeg: 2.3.1948 või 23.3.1948 või märts 1948.
                           Kodakondsus: Süüria, Liibanon ja Kanada.
                           Süüria pass nr 011090258;
                           Liibanoni pass nr RL0003434;
                           Kanada pass nr AG629220.
                           Sugu: mees.

                           Süüria suurärimees, kel on tihedad sidemed režiimiga. Seotud Assadi ja Makhloufi perekondadega.
                           Selles rollis on ta olnud Süüria režiimi osaline, saanud sellest kasu või seda muul moel toetanud.
                           Naftatööstuse suurinvestor ja Lead Contracting & Trading Ltd ettevõtte asutaja ning juht.

                           23.8.2011“